### Beslutningstema

I denne sag træffes beslutning om garantioverførsler på kontraktområder fra 2022 til 2023.

### Sagsfremstilling

På grundlag af regnskabsresultatet for 2022 er der udarbejdet en oversigt på kontraktområdernes (institutioner og administrative driftsområder) mer-/mindreforbrug af driftsbevillinger i 2022.

Kontraktområdernes garantioverførsler er beregnet som

* mindreforbrug på op til 3 % af korrigeret budget
* merforbrug overføres fuldt ud. For merforbrug over 2 % skal der redegøres for en afviklingsplan over maksimalt 3 år.

Det samlede restbudget på kontraktområderne er opgjort til 16,950 mio. kr., som fordeler sig med et mindreforbrug på serviceudgifter med 16,568 mio. kr. og et mindreforbrug på indkomstoverførsler med 0,382 mio. kr.

De beregnede garantioverførsler udgør 12,037 mio. kr. i alt. Tallet er sammensat af overførsel af mindreforbrug på 17,253 mio. kr. og overførsel af merforbrug på 5,216 mio. kr.

Det samlede restbudget efter opgørelse af overførsler udgør 4,913 mio. kr., som umiddelbart tilføres kassebeholdningen. Jf. overførselsreglerne har kontraktområderne dog mulighed for at søge om overførsel af mindreforbrug udover 3 %, såfremt der er særlige forhold, der gør sig gældende - f.eks. ved tidsforskydning i betalinger, således at betalinger for allerede foretagne dispositioner først sker i det efterfølgende budgetår.

Øvrige overførsler fra 2022 til 2023, ønsker om overførsler udover 3 % på kontraktområder og handleplaner for kontraktområder med merforbrug udover 2 % vil blive forelagt på direktionsmøde den 2. marts 2023 forud for den politiske behandling i marts.

### Lovgrundlag

I henhold til den Økonomiske Politik 2023-2026 (godkendt i Kommunalbestyrelsen den 22. december 2022), er beskrevet regler for "Aftalestyring og overførselsadgang", jf. afsnit 4.

### Direktionen indstiller,

at kontraktområdernes garantioverførsler fra 2022 til 2023 på i alt 12,037 mio. kr. godkendes, og

at indstillingen videresendes til Kommunalbestyrelsen.

Beslutning fra Økonomiudvalget, 9. februar 2023, pkt. 6:

Indstillingen anbefales.

### Beslutning

Indstillingen godkendt.